Autocamp.ee kellele ja milleks?
Autocamp.ee on lehekülg nendele inimestele kellele meeldib autoga reisimine.
Autoga reisimisel on mitmeid häid külgi:
1. Oled oma aja peremees - peatud kus tahad ja nii kaua kui tahad. Võid reisi kestel muuta marsruuti või reisi pikkust.
2. Näed ka seda mis jääb väljaspoole tavaturistidele mõeldud kohti.
3. Autoga reisimine on üldjuhul rahaliselt soodsam kui tavaline turismireis.
Selleks, et autoreis õnnestuks tuleb silmas pidada mitmeid asju. Sellekohast nõu katsubki autocamp.ee sulle anda.
Automatk - mis see veel on?
On olemas erinevaid matkade liike, nt. jalgsimatk, jalgrattamatk, paadimatk, mägimatk, kõrbematk, koopamatk jne. Enamasti näidatakse matkaliigi nimetuses ära liikumisviis (jalgsi, jalgrattaga), aga sageli ka kus matkatakse (mägimatk, koopamatk). Automatka puhul on siis näidatud ära edasiliikumise moodus ja selleks on liikumine autoga.
Selge on see, et päris igat väljasõitu loodusesse ei saa pidada automatkaks. Samas, ega mingeid üldtunnustatud definitsioone pole ja see milline tegevus automatkaks nimetada, on igaühe enda sisetundest lähtuv küsimus.
Mõned üldised mõtted selle kohta millised tunnused võiks ühest automatkast teha automatka. Kui need punktid on täidetud, võiks pidada ettevõtmist automatkaks.
1. Ajaline kestvus vähemalt 5 päeva.
2. Osad ööd ööbitakse telgis, haagisuvilas, matkaautos või kämpingumajaketes.
3. Osad söögikorrad valmistatakse endale ise sööki